წკურუმია აიარი (ფილმი)

წკურუმია აიარი () — 2008 წანაშ სუპერგერგეზული ფილმი, ნამუთ გერსხუაფილი რე DC კომიქსეფიშ პერსონაჟ ბეტმენშა. ფილმიშ რეჟისორ დო ჯიმაწკჷმა, ჯორჯ ნოლანწკჷმა ართო ართ-ართი სცენარიშ ავტორი კრისტოფერ ნოლანი. ფილმი რე ნოლანიშ ბეტმენიშ ფილმეფიშ სერიაშ ნორთი დო ბეეტმენი: დაჭყაფურიშ გოგინძორაფა.

სიუჟეტი

გოთჰემიშ რინაქ კოშმარო გინირთჷ თიშ უკული, მუთ ჯოკერი გიშარჩქინდჷ. თიქ სითინჩე აკურღუ მუჭოთ ნოღაშ კრიმინალურ ბუნეფს, ხოლო პოლიციაშ კომისარ ჯეიმზ გორდონს, ბეტმენს დო ახალ პროკურორს, ჰარვი დენტის. თიქ გიანთხუ ბანკის დო კრიმინალურ ბუნეფს მურაგადუ, ნამდა თინეფს ბეტმენიშ მოლასუას მეხვარებუდჷნ, თახმას თიში თანჯი ტოტალურ ქაოსი რე. თიწკჷმა გერჯგინა ხვალე ბეტმენს შეულებუ.

როლეფს
 კრისტიან ბეილი  - ბეტმენი
 აარონ ეკჰარტი  - ჰარვი დენტი
 მეგი ჯილენჰოლი - რეიჩელ დოუსი
 გერი ოლდმენი - კომისარი ჯეიმზ გორდონი
 ჰით ლეჯერი - ჯოკერი
 მორგან ფრიმენი - ლუციუს ფოქსი
 კილიან მერფი - ოშქურინაია
 მაიკლ კეინი — ალფრედ პენიუორთი

გინოღალა
ფილმიქ დირსხუ 1940 წანაშ ჯოკერიშ ოდებიუტე კომიქსეფს დო 1996 წანაშ კომიქსეფიშ სერიაშ გირძე ჰელოუინს, ნამუთ მომთხობელანა ჰარვი დენტიშ ჟირსახემო გინოქიმინუაშ გეშა.

წკურუმია აიარიშ გინოღალა ჯინჯიერო ჩიკაგოს მიშჷ, მორო მუსხირენ სცენა გინიღეს შხვადოშხვა აკანეფს ააშ-ს, გოართიანაფილ ომაფეს დო ჰონგკონგის. ნოლანქ კანკალე მომენტიშ, თინეფ შქას ჯოკერიშ მაართაშა გუმორჩქინაშ გინაღალარო გიმირინუ IMAX კამერა. 2008 წანაშ 22 ღურთუთას, მუჟამსჷთ ფილმიშ გინოღალა თებული რდჷნ, დოღურუ არტისტიქ ჰიტ ლეჯერიქ. მურიცხიშ ღურაქ დიდი ინტერესი გიშეჭანუ პრესას დო კინოოქიანეს.

ჯილდეოფი
ფილმიქ დეინალუ მუსხირენ ნომინაცია შხვადოშხვა დაჯილდოეფეფს დო ჟირი ოსკარი ხონარიშ მონტაჟიშ დო საუჯგუშო მაჟირახარისხამ არტისტი კოჩიშ სახეთ. ათე ეკონია ჰით ლეჯერიშ სრულებაქ დეინალუ. ლეჯერქ ხოლო მიღჷ ორქოშ გლობუსიშ დო BAFTA-შ ჯილდოეფი.

მუშნაველი
ფილმიშ პრემიერაქ დუდშე ავსტრალიას იჸუ, 16 კვრიკვეს, ობჟათე ამერიკას დო გოართიანაფილი ომაფეს მანგო 18 დო 24 კვირკვეს. ამერიკას დო კანადას პრემიერაშახ დიკაჟანუ ბილეთეფიშ რეკორდულ მუდანობაქ დო დადებითი აკოფასალა დეინალუ კინოკრიტიკოსეფშე. ფილმიქ უწურმუდგინებუ წჷმოძინას მიოჭირინუ ოორუე ამერიკას დო იჸუ მაჟირა ფილმიქ, ნამუშ სალაროქ თექ $500 მლნ-ს გინაჩირთჷ. მოსოფელიშ მაშტაბით წკურუმია აიარი რე თი 6 ფილმიშ შქას, ნამუეფიშ მიშნაველქ $1 მილიარდის გინაჩილითუ დო ათე ცხირს მაამშვა პოზიცია უკინებუ.

 რესურსეფი ინტერნეტის 








 სქოლიო 

კატეგორია:2008 წანაშ ფილმეფი
კატეგორია:ამერიკული ფილმეფი
კატეგორია:ინგლისურნინამი ფილმეფი
კატეგორია:კრისტოფერ ნოლანიშ ფილმეფი
კატეგორია:ფენტეზი ფილმეფი
კატეგორია:ფილმეფი ბეტმენიშ გეშა
კატეგორია:ბრიტანული ფილმეფი